CELEX: 32013R0301
Language: hu
Date: 2013-03-27 00:00:00
Title: A Bizottság 301/2013/EU rendelete ( 2013. március 27. ) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek a nemzetközi pénzügyi beszámolási standardokra vonatkozó Éves javítások: 2009–2011 évi ciklus tekintetében történő módosításáról  EGT-vonatkozású szöveg

28.3.2013   
            
            
               HU
            
            
               Az Európai Unió Hivatalos Lapja
            
            
               L 90/78
            
         A BIZOTTSÁG 301/2013/EU RENDELETE
   (2013. március 27.)
   az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek a nemzetközi pénzügyi beszámolási standardokra vonatkozó Éves javítások: 2009–2011 évi ciklus tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
   mivel:
   
               (1)
            
            
               Az 1126/2008/EK bizottsági rendelettel (2) elfogadásra kerültek egyes, 2008. október 15-én érvényben lévő nemzetközi standardok és értelmezések.
            
         
               (2)
            
            
               2012. május 17-én a Nemzetközi Számviteli Standard Testület (IASB) a standardok karcsúsítását és pontosítását célzó rendszeres felülvizsgálat keretében közzétette a nemzetközi pénzügyi beszámolási standardokra vonatkozó Éves javításokat (a továbbiakban: a javítások). A javítások célja, hogy bevezesse azokat a nem sürgős, de szükséges módosításokat, amelyeket az IASB a 2009-ben kezdődő, a nemzetközi pénzügyi beszámolási standardok (az IFRS-ek) következetlenségeivel, illetve a pontosítást igénylő megfogalmazásokkal foglalkozó projektciklus keretében vetett fel. A javítások közül három, nevezetesen az IFRS 1 D függelékének, továbbá az IAS 16 és az IAS 34 nemzetközi számviteli standardnak a módosítása az adott standard pontosításának vagy korrekciójának számít. A másik három javítás, nevezetesen az IFRS 1, az IAS 1 és az IAS 32 standard módosítása a hatályos előírásokat módosítja vagy további iránymutatást ad az előírások végrehajtásához.
            
         
               (3)
            
            
               Az Európai Pénzügyi Beszámolási Tanácsadó Csoport (EFRAG) Szakértői Munkacsoportjával (TEG) folytatott konzultáció megerősítette, hogy a javítások megfelelnek az 1606/2002/EK rendelet 3. cikkének (2) bekezdésében megállapított, az elfogadáshoz szükséges technikai kritériumoknak.
            
         
               (4)
            
            
               Az 1126/2008/EK rendeletet ezért ennek megfelelően módosítani kell.
            
         
               (5)
            
            
               Az ebben a rendeletben előírt intézkedések összhangban vannak a Számviteli Szabályozó Bizottság véleményével,
            
         ELFOGADTA EZT A RENDELETET:
   1. cikk
   Az 1126/2008/EK rendelet melléklete a következőképpen módosul:
   
               1.
            
            
               az IFRS 1 A Nemzetközi Pénzügyi Beszámolási Standardok első alkalmazása nemzetközi pénzügyi beszámolási standard e rendelet mellékletének megfelelően módosul;
            
         
               2.
            
            
               az IAS 1 A pénzügyi kimutatások prezentálása nemzetközi számviteli standard e rendelet mellékletének megfelelően módosul;
            
         
               3.
            
            
               az IFRS 1 A Nemzetközi Pénzügyi Beszámolási Standardok első alkalmazása és az IAS 34 Évközi pénzügyi beszámolás standard e rendelet mellékletének megfelelően az IAS 1 standarddal összhangban módosul;
            
         
               4.
            
            
               az IAS 16 Ingatlanok, gépek és berendezések standard e rendelet mellékletének megfelelően módosul;
            
         
               5.
            
            
               az IAS 32 Pénzügyi instrumentumok: bemutatás standard e rendelet mellékletének megfelelően módosul;
            
         
               6.
            
            
               a Nemzetközi Pénzügyi Beszámolási Értelmezési Bizottság IFRIC 2 Tagi részesedések szövetkezeti gazdálkodó egységekben és hasonló instrumentumok értelmezése e rendelet mellékletének megfelelően az IAS 32 standarddal összhangban módosul;
            
         
               7.
            
            
               az IAS 34 Évközi pénzügyi beszámolás standard e rendelet mellékletének megfelelően módosul.
            
         2. cikk
   Az 1. cikkben említett módosításokat minden társaságnak legkésőbb a 2013. január 1-jén vagy azt követően kezdődő első pénzügyi éve kezdőnapjától alkalmaznia kell.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 27-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 243., 2002.9.11., 1. o.
   
      (2)  HL L 320., 2008.11.29., 1. o.
   
      MELLÉKLET
      
         NEMZETKÖZI SZÁMVITELI STANDARDOK
      
      
                  
                     IFRS 1
                  
               
               
                  
                              
                                 IFRS 1
                              
                           
                           
                              
                                 A Nemzetközi Pénzügyi Beszámolási Standardok első alkalmazása
                              
                           
                        
            
                  
                     IAS 1
                  
               
               
                  
                              
                                 IAS 1
                              
                           
                           
                              
                                 A pénzügyi kimutatások prezentálása
                              
                           
                        
            
                  
                     IAS 16
                  
               
               
                  
                              
                                 IAS 16
                              
                           
                           
                              
                                 Ingatlanok, gépek és berendezések
                              
                           
                        
            
                  
                     IAS 32
                  
               
               
                  
                              
                                 IAS 32
                              
                           
                           
                              
                                 Pénzügyi instrumentumok: bemutatás
                              
                           
                        
            
                  
                     IAS 34
                  
               
               
                  
                              
                                 IAS 34
                              
                           
                           
                              
                                 Évközi pénzügyi beszámolás
                              
                           
                        
            
         „Sokszorosítása az Európai Gazdasági Térségben megengedett. Az Európai Gazdasági Térségen kívül minden jog fenntartva, kivéve a személyes használat vagy egyéb tisztességes felhasználás céljából történő sokszorosítást. További információ az IASB-től szerezhető be a www.iasb.org címen.”
      
      
         Az IFRS 1 A nemzetközi pénzügyi beszámolási standardok első alkalmazása standard módosítása
      
      A standard kiegészül a 4A–4B., 23A–23B. és a 39P. bekezdéssel.
      HATÓKÖR
      
                  4A.
               
               
                  A 2. és a 3. bekezdés előírásai ellenére annak a gazdálkodó egységnek, amely egy korábbi beszámolási időszakban alkalmazta ugyan az IFRS-eket, de az ennél újabb korábbi pénzügyi kimutatásai nem tartalmaztak kifejezett és korlátozás nélküli kijelentést az IFRS-eknek való megfelelésről, vagy ezt az IFRS-t kell alkalmaznia, vagy pedig az IAS 8 Számviteli politika, a számviteli becslések változásai és hibák standardnak megfelelően visszamenőleg kell alkalmaznia az IFRS-eket, úgy, mint ha a gazdálkodó egység sosem hagyta volna abba az IFRS-ek alkalmazását.
               
            
                  4B.
               
               
                  Ha a gazdálkodó egység a 4A. bekezdésnek megfelelően úgy dönt, hogy nem alkalmazza ezt az IFRS-t, akkor az IAS 8 standard közzétételi követelményei mellett alkalmaznia kell az IFRS 1 standard 23A–23B. bekezdésében foglalt közzétételi követelményeket is.
               
            BEMUTATÁS ÉS KÖZZÉTÉTEL
      
         Az IFRS-ekre való áttérés ismertetése
      
      
                  23A.
               
               
                  Annak a gazdálkodó egységnek, amely a 4A. bekezdésben ismertetettek szerint egy korábbi időszakban alkalmazta már az IFRS-eket, közzé kell tennie:
                  
                              (a)
                           
                           
                              annak okát, hogy miért hagyta abba az IFRS-ek alkalmazását; és
                           
                        
                              (b)
                           
                           
                              annak okát, hogy miért tér vissza az IFRS-ek alkalmazásához.
                           
                        
            
                  23B.
               
               
                  Ha a gazdálkodó egység a 4A. bekezdésnek megfelelően úgy dönt, hogy nem alkalmazza az IFRS 1 standardot, ki kell fejtenie annak okát, hogy miért döntött az IFRS-ek oly módon történő alkalmazása mellett, mintha sosem hagyta volna abba azok alkalmazását.
               
            HATÁLYBALÉPÉS NAPJA
      
                  39P.
               
               
                  A 2012 májusában közzétett Éves javítások: 2009–2011. évi ciklus a standardot kiegészítette a 4A–4B. és a 23A–23B. bekezdéssel. A gazdálkodó egységnek ezt a módosítást az IAS 8 Számviteli politika, a számviteli becslések változásai és hibák standardnak megfelelően visszamenőleg kell alkalmaznia a 2013. január 1-jén vagy azt követően kezdődő éves időszakokra. A korábbi alkalmazás megengedett. Ha a gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.
               
            
         Az IFRS 1 A nemzetközi pénzügyi beszámolási standardok első alkalmazása standard D. függelékének módosítása
      
      A D23. bekezdés módosul, a 39Q. bekezdés hozzáadásra kerül.
      
         Hitelfelvételi költségek
      
      
                  D23.
               
               
                  Az első alkalmazó az IAS 23 standard 28. bekezdése alapján eldöntheti, hogy az IAS 23 standard követelményeit az áttérés napjától vagy egy korábbi naptól alkalmazza. A mentességgel élő gazdálkodó egységnek attól a naptól kezdve, amelyen alkalmazni kezdi az IAS 23 standardot:
                  
                              (a)
                           
                           
                              nem szabad újramegállapítania a hitelfelvételi költségek azon elemét, amelyet a korábbi számviteli szabályozás szerint aktiváltak ás az adott napon az eszközök könyv szerinti értékében szerepeltettek; és
                           
                        
                              (b)
                           
                           
                              az IAS 23 standardnak megfelelően kell elszámolnia az adott napon vagy azt követően felmerülő hitelfelvételi költségeket, beleértve azokat is, amelyek az adott napon vagy azt követően merülnek fel már épülőben lévő minősített eszközök kapcsán.
                           
                        
            HATÁLYBALÉPÉS NAPJA
      
                  39Q.
               
               
                  A 2012 májusában közzétett Éves javítások: 2009–2011. évi ciklus módosította a D23. bekezdést. A gazdálkodó egységnek ezt a módosítást az IAS 8 Számviteli politika, a számviteli becslések változásai és hibák standardnak megfelelően visszamenőleg kell alkalmaznia a 2013. január 1-jén vagy azt követően kezdődő éves időszakokra. A korábbi alkalmazás megengedett. Ha a gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.
               
            
         Az IAS 1 A pénzügyi kimutatások prezentálása standard módosítása
      
      A 10., a 38. és a 41. bekezdés módosul. A 39. és a 40. bekezdést el kell hagyni. A standard kiegészül a 38A–38D., a 40A–40D. és a 139L. bekezdéssel (a 38A. és a 38B. bekezdés tartalma ugyanakkor a most elhagyott 39. és 40. bekezdésen alapul), valamint a 38., a 38C. és a 40A. bekezdés előtti címmel.
      
         Teljes pénzügyi kimutatások
      
      
                  
                     10.
                  
               
               
                  
                     A teljes pénzügyi kimutatások tartalmazzák:
                  
                              
                                 (a)
                              
                           
                           
                              
                                 az időszak végi pénzügyi helyzetre vonatkozó kimutatást;
                           
                        
                              
                                 (b)
                              
                           
                           
                              
                                 az időszaki eredményre és egyéb átfogó jövedelemre vonatkozó kimutatást;
                           
                        
                              
                                 (c)
                              
                           
                           
                              
                                 az időszaki saját tőke változásainak kimutatását;
                           
                        
                              
                                 (d)
                              
                           
                           
                              
                                 az időszaki cash flow-k kimutatását;
                           
                        
                              
                                 (e)
                              
                           
                           
                              
                                 megjegyzéseket, amelyek a jelentős számviteli politikák összefoglalását és más magyarázó információkat tartalmaznak;
                           
                        
                              
                                 (ea)
                              
                           
                           
                              
                                 a megelőző időszakra vonatkozó összehasonlító információkat a 38. és a 38A. bekezdésnek megfelelően; és
                              
                           
                        
                              
                                 (f)
                              
                           
                           
                              
                                 a megelőző összehasonlító időszak elejére fennálló pénzügyi helyzetre vonatkozó kimutatást a 40A–40D. bekezdésnek megfelelően, amennyiben a gazdálkodó egység visszamenőleges hatállyal alkalmaz valamely számviteli politikát vagy pénzügyi kimutatásainak elemeit visszamenőlegesen újra megállapítja vagy ha a pénzügyi kimutatásaiban szereplő elemeket átsorolja.
                              
                           
                        
            
         A gazdálkodó egység a jelen standardban használt címektől eltérőeket is adhat a kimutatásoknak. Az „eredményre és egyéb átfogó jövedelemre vonatkozó kimutatás” helyett használhatja például az „átfogó jövedelemre vonatkozó kimutatás" címet is.
      
         Összehasonlító információk
      
      
         Alapvető összehasonlító információk
      
      
                  
                     38.
                  
               
               
                  Más IFRS-ek eltérő rendelkezése hiányában a gazdálkodó egységnek a tárgyidőszaki pénzügyi kimutatásokban szereplő valamennyi összehasonlító információ esetében be kell mutatnia a megelőző időszakra vonatkozó összehasonlító információkat. A gazdálkodó egységnek összehasonlító adatokat kell a magyarázó vagy leíró jellegű információk között szerepeltetnie, ha ez fontos a tárgyidőszaki pénzügyi kimutatások megértése szempontjából.
               
            
                  
                     38A.
                  
               
               
                  A gazdálkodó egységnek prezentálnia kell legalább két pénzügyi helyzetre vonatkozó kimutatást, két eredményre és egyéb átfogó jövedelemre vonatkozó kimutatást, két egyedi eredménykimutatást (ha prezentálnak ilyet), két cash flow-kimutatást és két kimutatást a saját tőke változásairól, valamint a kapcsolódó megjegyzéseket.
               
            
                  38B.
               
               
                  Egyes esetekben a megelőző időszak(ok) pénzügyi kimutatásaiban leírt szöveges információ a tárgyidőszak tekintetében is releváns. Például egy gazdálkodó egység a tárgyidőszakban közzéteszi egy olyan jogvita részleteit, amelynek kimenetele a megelőző időszak végén még bizonytalan volt, és amely még nem oldódott meg. A felhasználók számára hasznos lehet azon információk közzététele, hogy a bizonytalanság már a megelőző időszak végén is létezett, és hogy milyen lépéseket tettek a tárgyidőszakban a bizonytalanság megszüntetése érdekében.
               
            
         
            További összehasonlító információk
         
      
      
                  38C.
               
               
                  A gazdálkodó egység az IFRS-ek által előírt alapvető összehasonlító információkon kívül további összehasonlító információkat is prezentálhat, amennyiben azok az IFRS-ekkel összhangban készültek. Az ilyen összehasonlító információk elkészíthetők a 10. bekezdés szerinti kimutatások formájában, de nem szükséges, hogy teljes pénzügyi kimutatásokat alkossanak. Ilyen esetben a gazdálkodó egységnek a megjegyzésekben tájékoztatást kell adniuk ezekről a további kimutatásokról.
               
            
                  38D.
               
               
                  A gazdálkodó egység például prezentálhat egy harmadik, eredményre és egyéb átfogó jövedelemre vonatkozó kimutatást (vagyis bemutatja a tárgyidőszakot, a megelőző időszakot és egy további összehasonlító időszakot). A gazdálkodó egység ugyanakkor nem köteles prezentálni harmadik pénzügyi helyzetre vonatkozó kimutatást, harmadik cash flow-kimutatást vagy harmadik kimutatást a saját tőke változásairól (tehát semmilyen további összehasonlító pénzügyi kimutatást). A gazdálkodó egység a pénzügyi kimutatás megjegyzéseiben viszont köteles bemutatni az eredményre és egyéb átfogó jövedelemre vonatkozó, említett további kimutatáshoz kapcsolódó összehasonlító információkat.
               
            
                  39.
               
               
                  [Törölve]
               
            
                  40.
               
               
                  [Törölve]
               
            
         
            A számviteli politika változása, visszamenőleges újramegállapítás vagy átsorolás
         
      
      
                  
                     40A.
                  
               
               
                  A gazdálkodó egységnek a 38A. bekezdésben előírt alapvető összehasonlító pénzügyi kimutatásokon kívül egy harmadik, a megelőző időszak kezdetén fennálló pénzügyi helyzetre vonatkozó kimutatást is prezentálnia kell, ha:
                  
                              (a)
                           
                           
                              
                                 egy számviteli politikát visszamenőleg alkalmaz, pénzügyi kimutatásaiban tételeket visszamenőlegesen újramegállapít vagy tételeket átsorol; és
                              
                           
                        
                              (b)
                           
                           
                              
                                 a visszamenőleges alkalmazás, a visszamenőleges újramegállapítás vagy az átsorolás lényeges hatással jár a megelőző időszak kezdetén készített pénzügyi helyzetre vonatkozó kimutatás információira.
                              
                           
                        
            
                  40B.
               
               
                  A 40A. bekezdésben leírt körülmények között a gazdálkodó egységnek három pénzügyi helyzetre vonatkozó kimutatást kell prezentálnia, egyet-egyet:
                  
                              (a)
                           
                           
                              a tárgyidőszak végéről,
                           
                        
                              (b)
                           
                           
                              a megelőző időszak végéről, és
                           
                        
                              (c)
                           
                           
                              a megelőző időszak kezdetéről.
                           
                        
            
                  40C.
               
               
                  Ha a gazdálkodó egységnek a 40A. bekezdéssel összhangban további pénzügyi helyzetre vonatkozó kimutatást kell prezentálnia, akkor közzé kell tennie a 41–44. bekezdésben és az IAS 8 standardban előírt információkat. Mindazonáltal a megelőző időszak kezdetére vonatkozóan nem kell prezentálnia a nyitó pénzügyi helyzetre vonatkozó kimutatás kapcsolódó megjegyzéseit.
               
            
                  40D.
               
               
                  Az említett nyitó pénzügyi helyzetre vonatkozó kimutatás napjának a megelőző időszak kezdetével kell egybeesnie, függetlenül attól, hogy a gazdálkodó egység pénzügyi kimutatásai tartalmaznak-e korábbi időszakokra vonatkozó összehasonlító információkat (amint azt a 38C. bekezdés megengedi).
               
            
                  
                     41.
                  
               
               
                  Ha a gazdálkodó egység pénzügyi kimutatásaiban módosítja egyes tételek bemutatását vagy besorolását, át kell sorolnia az összehasonlító adatokat is, kivéve ha az átsorolás kivitelezhetetlen. A gazdálkodó egységnek az összehasonlító összegek átsorolásakor közzé kell tennie (a megelőző időszak kezdetére vonatkozóan is):
                  
                              
                                 (a)
                              
                           
                           
                              
                                 az átsorolás jellegét;
                           
                        
                              
                                 (b)
                              
                           
                           
                              
                                 az átsorolt tételek vagy tételcsoportok összegét; és
                              
                           
                        
                              
                                 (c)
                              
                           
                           
                              
                                 az átsorolás okát.
                              
                           
                        
            HATÁLYBALÉPÉS NAPJA ÉS ÁTTÉRÉS
      
                  139L.
               
               
                  A 2012 májusában közzétett Éves javítások: 2009–2011. évi ciklus módosította a 10., a 38. és a 41. bekezdést, törölte a 39–40. bekezdést és hozzáadta a 38A–38D., valamint a 40A–40D. bekezdést. A gazdálkodó egységnek ezt a módosítást az IAS 8 Számviteli politika, a számviteli becslések változásai és hibák standardnak megfelelően visszamenőleg kell alkalmaznia a 2013. január 1-jén vagy azt követően kezdődő éves időszakokra. A korábbi alkalmazás megengedett. Ha a gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.
               
            
         Egyéb standardoknak az IAS 1 standard módosításából következő módosításai
      
      
         Az egyéb IFRS-ek alábbi módosításai a felülvizsgált IAS 1 standarddal való összhang biztosításához szükségesek.
      
      
         Az IFRS 1 A nemzetközi pénzügyi beszámolási standardok első alkalmazása standard módosítása
      
      A 21. bekezdés módosul, a 39R. bekezdés hozzáadásra kerül.
      BEMUTATÁS ÉS KÖZZÉTÉTEL
      
         Összehasonlító információk
      
      
                  21.
               
               
                  A gazdálkodó egység első IFRS-ek szerinti pénzügyi kimutatásainak tartalmazniuk kell legalább három pénzügyi helyzetre vonatkozó kimutatást, két eredményre és egyéb átfogó jövedelemre vonatkozó kimutatást, két egyedi eredménykimutatást (ha prezentálnak ilyet), két cash flow-kimutatást és két kimutatást a saját tőke változásairól, valamint a kapcsolódó megjegyzéseket, beleértve az összehasonlító információkat valamennyi prezentált kimutatás esetében.
               
            HATÁLYBALÉPÉS NAPJA
      
                  39R.
               
               
                  A 2012 májusában közzétett Éves javítások: 2009–2011. évi ciklus módosította a 21. bekezdést. A gazdálkodó egységnek ezt a módosítást az IAS 8 Számviteli politika, a számviteli becslések változásai és hibák standardnak megfelelően visszamenőleg kell alkalmaznia a 2013. január 1-jén vagy azt követően kezdődő éves időszakokra. A korábbi alkalmazás megengedett. Ha a gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.
               
            
         Az IAS 34 Évközi pénzügyi beszámolás standard módosítása
      
      Az 5. bekezdés módosul, az 52. bekezdés hozzáadásra kerül.
      AZ ÉVKÖZI PÉNZÜGYI BESZÁMOLÓ TARTALMA
      
                  5.
               
               
                  Az IAS 1 standard meghatározása szerint a teljes pénzügyi kimutatások a következő elemeket tartalmazzák:
                  
                              (a)
                           
                           
                              az időszak végi pénzügyi helyzetre vonatkozó kimutatást;
                           
                        
                              (b)
                           
                           
                              az időszaki eredményre és egyéb átfogó jövedelemre vonatkozó kimutatást;
                           
                        
                              (c)
                           
                           
                              az időszaki saját tőke változásainak kimutatását;
                           
                        
                              (d)
                           
                           
                              az időszaki cash flow-k kimutatását;
                           
                        
                              (e)
                           
                           
                              megjegyzéseket, amelyek a jelentős számviteli politikák összefoglalását és más magyarázó információkat tartalmaznak;
                           
                        
                              (ea)
                           
                           
                              a megelőző időszakra vonatkozó összehasonlító információkat az IAS 1 standard 38. és a 38A. bekezdésének megfelelően; és
                           
                        
                              (f)
                           
                           
                              a megelőző összehasonlító időszak elejére fennálló pénzügyi helyzetre vonatkozó kimutatást az IAS 1 standard 40A–40D. bekezdésének megfelelően, amennyiben a gazdálkodó egység visszamenőleges hatállyal alkalmaz valamely számviteli politikát vagy pénzügyi kimutatásainak elemeit visszamenőlegesen újra megállapítja vagy ha a pénzügyi kimutatásaiban szereplő elemeket átsorolja.
                           
                        A gazdálkodó egység a jelen standardban használt címektől eltérőeket is adhat a kimutatásoknak. Az „eredményre és egyéb átfogó jövedelemre vonatkozó kimutatás” helyett használhatja például az „átfogó jövedelemre vonatkozó kimutatás" címet is.
               
            HATÁLYBALÉPÉS NAPJA
      
                  52.
               
               
                  A 2012 májusában közzétett Éves javítások: 2009–2011. évi ciklus az IAS 1 A pénzügyi kimutatások prezentálása standard módosításából következő módosításként módosította az 5. bekezdést. A gazdálkodó egységnek ezt a módosítást az IAS 8 Számviteli politika, a számviteli becslések változásai és hibák standardnak megfelelően visszamenőleg kell alkalmaznia a 2013. január 1-jén vagy azt követően kezdődő éves időszakokra. A korábbi alkalmazás megengedett. Ha a gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.
               
            
         Az IAS 16 Ingatlanok, gépek és berendezések standard módosítása
      
      A 8. bekezdés módosul, a 81G. bekezdés hozzáadásra kerül.
      MEGJELENÍTÉS
      
                  8.
               
               
                  Az olyan tételeket, mint az alkatrészek, készenléti berendezések és szerviztevékenységhez használt berendezések, ennek az IFRS-nek megfelelően kell megjeleníteni, amennyiben megfelelnek az ingatlanok, gépek és berendezések meghatározásának. Egyéb esetben az ilyen eszközöket készletként kell besorolni.
               
            HATÁLYBALÉPÉS NAPJA
      
                  81G.
               
               
                  A 2012 májusában közzétett Éves javítások: 2009–2011. évi ciklus módosította a 8. bekezdést. A gazdálkodó egységnek ezt a módosítást az IAS 8 Számviteli politika, a számviteli becslések változásai és hibák standardnak megfelelően visszamenőleg kell alkalmaznia a 2013. január 1-jén vagy azt követően kezdődő éves időszakokra. A korábbi alkalmazás megengedett. Ha a gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.
               
            
         Az IAS 32 Pénzügyi instrumentumok: bemutatás standard módosítása
      
      A 35., a 37. és a 39. bekezdés módosul, a 35A. és a 97M. bekezdés hozzáadásra kerül.
      BEMUTATÁS
      
         Kamatok, osztalékok, veszteségek és nyereségek
      
      
         (lásd még az AG37. bekezdést)
      
      
                  
                     35.
                  
               
               
                  A pénzügyi kötelezettséget megtestesítő pénzügyi instrumentumra vagy annak komponensére vonatkozó kamatot, osztalékot, veszteséget vagy nyereséget az eredményben kell elszámolni bevételként vagy ráfordításként. A tőkeinstrumentum birtokosa részére fizetett osztalékokat a gazdálkodó egységnek közvetlenül a saját tőkére kell terhelnie. A tőkeügylet tranzakciós költségeit a saját tőke csökkenéseként kell elszámolni.
               
            
                  35A.
               
               
                  A tőkeinstrumentum birtokosa részére fizetett osztalékokkal és a tőkeügylet tranzakciós költségeivel kapcsolatos nyereségadót az IAS 12 Nyereségadók standardnak megfelelően kell elszámolni.
               
            
                  37.
               
               
                  A saját tőkeinstrumentumok kibocsátásának és megszerzésének számos kapcsolódó költsége van. E költségek között vannak a regisztrációs és szabályozói díjak, a jogi, számviteli és egyéb szakmai tanácsadóknak fizetett díjak, a nyomdai költségek, valamint az illetékek. A tőkeügyletek tranzakciós költségeit a saját tőkéből való levonásként számolják el, feltéve, hogy azok közvetlenül a tőkeügyletnek tulajdonítható járulékos költségek, amelyek egyébként nem merültek volna fel. A meg nem valósított tőkeügylet költségeit ráfordításként számolják el.
               
            
                  39.
               
               
                  A tárgyidőszak során a saját tőke csökkentéseként elszámolt tranzakciós költségeket az IAS 1 standardnak megfelelően elkülönítetten teszik közzé.
               
            HATÁLYBALÉPÉS NAPJA ÉS ÁTTÉRÉS
      
                  97M.
               
               
                  A 2012 májusában közzétett Éves javítások: 2009–2011. évi ciklus módosította a 35., a 37. és a 39. bekezdést, és a standardot kiegészítette a 35A. bekezdéssel. A gazdálkodó egységnek ezt a módosítást az IAS 8 Számviteli politika, a számviteli becslések változásai és hibák standardnak megfelelően visszamenőleg kell alkalmaznia a 2013. január 1-jén vagy azt követően kezdődő éves időszakokra. A korábbi alkalmazás megengedett. Ha a gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.
               
            
         Egyéb standardoknak az IAS 32 standard módosításából következő módosításai
      
      
         Az egyéb IFRS-ek alábbi módosításai a felülvizsgált IAS 32 standarddal való összhang biztosításához szükségesek.
      
      
         Az IFRIC 2 Tagi részesedések szövetkezeti gazdálkodó egységekben és hasonló instrumentumok értelmezés módosítása
      
      A 11. bekezdés módosul, a 17. bekezdés hozzáadásra kerül.
      KONSZENZUS
      
                  11.
               
               
                  Ahogy azt az IAS 32 standard 35. bekezdése megköveteli, a tőkeinstrumentumok tulajdonosainak történő felosztásokat közvetlenül a saját tőkében kell elszámolni. A pénzügyi kötelezettségként besorolt pénzügyi instrumentumokhoz kapcsolódó kamatok, osztalékok és más megtérülések költségek, függetlenül attól, hogy ezek a kifizetett összegek jogilag osztaléknak, kamatnak vagy másnak minősülnek-e.
               
            HATÁLYBALÉPÉS NAPJA
      
                  17.
               
               
                  A 2012 májusában közzétett Éves javítások: 2009–2011. évi ciklus módosította a 11. bekezdést. A gazdálkodó egységnek ezt a módosítást az IAS 8 Számviteli politika, a számviteli becslések változásai és hibák standardnak megfelelően visszamenőleg kell alkalmaznia a 2013. január 1-jén vagy azt követően kezdődő éves időszakokra. Ha a gazdálkodó egység egy korábbi időszakra alkalmazza az IAS 32 standardnak az Éves javítások: 2009–2011. évi ciklus részét képező módosítását, akkor a 11. bekezdés módosítását is alkalmazni kell erre a korábbi időszakra.
               
            
         Az IAS 34 Évközi pénzügyi beszámolás standard módosítása
      
      A 16A. bekezdés módosul, az 53. bekezdés hozzáadásra kerül.
      AZ ÉVKÖZI PÉNZÜGYI BESZÁMOLÓ TARTALMA
      
         Egyéb közzétételek
      
      
                  
                     16A.
                  
               
               
                  A jelentős eseményeknek és ügyleteknek a 15–15C. bekezdéssel összhangban történő közzététele mellett a gazdálkodó egységnek az alábbi információkat szerepeltetnie kell évközi pénzügyi kimutatásainak megjegyzéseiben, ha azok más helyen nem szerepelnek az évközi pénzügyi beszámolóban. Az információkat általában a pénzügyi év addig eltelt része alapján kell a beszámolóban közzétenni.
                  
                              
                                 (a)
                              
                           
                           
                              
                                 …
                              
                           
                        
                              
                                 (g)
                              
                           
                           
                              
                                 az alábbi szegmensinformációkat (a szegmensinformációkat csak akkor kell közzétenni a gazdálkodó egység évközi pénzügyi beszámolójában, ha az IFRS 8 Működési szegmensek standard megköveteli, hogy a gazdálkodó egység szegmensinformációkat tegyen közzé az éves pénzügyi kimutatásaiban):
                              
                              
                                          
                                             (i)
                                          
                                       
                                       
                                          
                                             …
                                          
                                       
                                    
                                          
                                             (iv)
                                          
                                       
                                       
                                          
                                             egy adott bemutatandó szegmens összes eszközének és kötelezettségének értékét, amennyiben ezt az összeget rendszeresen a legfőbb működési döntéshozó rendelkezésére bocsátják, és ha az adott bemutatandó szegmens esetében lényeges változás történt a legutolsó, éves pénzügyi kimutatásokban közzétett összeghez képest.
                                          
                                       
                                    
                                          
                                             (v)
                                          
                                       
                                       
                                          
                                             …
                                          
                                       
                                    
                        
                              
                                 (h)
                              
                           
                           
                              
                                 …
                              
                           
                        
            HATÁLYBALÉPÉS NAPJA
      
                  53.
               
               
                  A 2012 májusában közzétett Éves javítások: 2009–2011. évi ciklus módosította a 16A. bekezdést. A gazdálkodó egységnek ezt a módosítást az IAS 8 Számviteli politika, a számviteli becslések változásai és hibák standardnak megfelelően visszamenőleg kell alkalmaznia a 2013. január 1-jén vagy azt követően kezdődő éves időszakokra. A korábbi alkalmazás megengedett. Ha a gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.